open-index/open-wikipedia-markdown huggingface dataset:
Rein Raudsep

**Rein Raudsep** (1. detsember 1940 Tallinn – 22. november 2022) oli eesti geoloog, keskkonnaministeeriumi keskkonnakorralduse ja -tehnoloogia osakonna juhataja.

Ta lõpetas 1965. aastal Tartu Ülikooli geoloogia erialal. Ta on geoloogiakandidaat.

Aastatel 1998–2002 oli ta Eesti Geoloogia Seltsi president.

## Elulugu
Rein Raudsep on tööliste poeg.

Lõpetas 1959 Rapla Keskkooli ja 1965 Tartu Riikliku Ülikooli geoloogia erialal; geoloogia-mineraloogiakandidaat (1984, Eesti NSV Teaduste Akadeemia), väitekiri "Rakvere fosforiidirajooni tootsa kihindi litoloogia". Oli 1965–1999 Eesti Geoloogiakeskuse geoloog, vanemgeoloog, grupijuht, 1990–1999 teadusdirektor, 1975–1978 geoloogia uuringu grupijuht Alžeeria geoloogiateenistuses SONAREM. Aastast 2000 EV Keskkonnaministeeriumi keskkonnakorralduse ja -tehnoloogia osakonna juhataja.

## Teadustöö
Uurimisvaldkond: alamordoviitsiumi (Tremadoci) oobolusliivakivi ja -fosforiidileiukohtade litoloogia, geoloogia ning tekketingimused. Aastast 1990 Eesti Maavarade Komisjoni liige, aastast 1992 Eesti Rahvusliku Geoloogia Komitee liige, 1995– Euroopa Geol Mälestiste Kaitse Assots (ProGEO) volikogu liige, aastast 2005 Euroopa Geoloogialiitude Assots president. Autasustatud K. E. v. Baeri mälestusmedaliga (1988). 30 teaduspublikatsiooni.

## Teoseid
* Eesti fosforiit ja selle uued maardlad. // EL (1982)8
* Геология и полезные ископаемые Раквереского фосфоритоносного района (kaasautor). Tallinn, 1987
* Estonian Natural Resources (kaasautor). Tallinn, 1991
* Eesti maapõuerikkusi (koost ja autoreid). Tallinn, 1993
* Phosphorite. Mineral occurrences. // Geology and Mineral Resources. Tallinn, 1997.

## Tunnustus
*2017 Valgetähe V klassi teenetemärk

## Viited

## Kirjandus
* EE 14, 412
* EGBT, 97
* Maa Universumis. Tallinn, 2004, 319.
W rahvuspark

**W rahvuspark** on rahvuspark  Lääne-Aafrikas Nigeris, Beninis ja Burkina Fasos. 

Rahvuspargi pindala on umbes 10 000 km². 

Rahvuspark on nime saanud W-tähe kujulise jõelooke järgi. 

Kuni 1970. aastani oli piirkond malaaria tõttu asustamata. 

Praegu tegeldakse W rahvuspargis arheoloogiliste väljakaevamistega.
Tigran Sargsjan

**Tigran Sargsjan** (armeenia Տիգրան Սարգսյան; sündinud 29. jaanuaril 1960 Kirovakanis) on Armeenia poliitik, peaminister 9. aprillist 2008 kuni 12. aprillini 2014.

* 1990–1995 Armeenia Ülemnõukogu liige.
* 1995–1998 Armeenia Pangaliidu esimees ja Sotsiaalreformide Uurimise Instituudi direktor.
* 1998–2008 Armeenia Keskpanga esimees.

3. aprillil 2014 astus ta peaministri ametist tagasi, kuid jäi täitma valitsusjuhi kohuseid kuni uue peaministri ametisse nimetamiseni. 

Juunis 2014 määras Armeenia president Serž Sargsjan Tigran Sargsjani suursaadikuks Ameerika Ühendriikidesse (oli ametis 2014–2016) ja andis talle (eluaegse) erakorralise ja täievolilise suursaadiku diplomaatilise teenistusastme.
Smalltalk

**Smalltalk** on objektorienteeritud dünaamiliselt tüübitud reflektiivne programmeerimiskeel. 

Smalltalk loodi peamiselt haridusalaseks kasutuseks ja õppeks, Xerox PARC Õppimise Uurimise Grupis Alan Kay, Dan Ingalls, Adele Goldberg, Ted Kaehler, Scott Wallace ja teiste poolt 1970. aastatel.

Keele esimene versioon anti välja nime Smalltalk-80 all, ning on pärast seda leidnud laia kasutamist. ANSI Smalltalk ratifitseeriti 1998. aastal ning see on Smalltalki standardiks.

## Hello, world

Hello world programm Smalltalkis:

Transcript show: 'Hello, world!'.

## Vaata ka
* Xerox Alto
Atmosfäärikiht

**Atmosfäärikihid** on Maa atmosfääri ligikaudu kontsentriliste sfääridega piiratud osad, mis erinevad omavahel õhu koostise poolest.

Õhu koostise erinevused põhjustavad omakorda õhutemperatuuri muutumise iseloomu (temperatuuri gradiendi) erinevusi ja selletõttu on kõige levinum atmosfääri jagamine kihtideks temperatuuri vertikaalse käigu järgi. Paksema atmosfäärikihi ("-sfääri") piirides temperatuur tavaliselt ainult kasvab või ainult kahaneb. Neid eraldavad temperatuuri käigu käänupunktide piirkonnad – õhukesed üleminekuvööndid ehk pausid.

## Vaata ka
*Ionosfäär

## Viited
Spekter (ansambel)

**Spekter** oli Orava Kultuurimaja vokaal-instrumentaalansambel, mis alustas tegevust 1969. aasta lõpus ja oli aktiivne 1970. ja 1980. aastatel. 

Kevadel 1982 toimunud Eesti NSV vokaal-instrumentaalansamblite tarifitseerimisel anti  Spektrile kategooria A-2. 
(NSV Liidus anti tol ajal erinevaid  tasemekategooriaid. Madalamast alates: B-3; B-2 ; B-1 ; A-3; A-2 ja A-1. A-1 anti vaid kutselistele ansamblitele.)

Ansambli koosseisu on kuulunud:

*Viktor Pisukov (klahvpillid, akordion, soolokitarr, laul; algkoosseis)
*Voldemar Pisukov (soolokitarr, laul)
*Igor Pisukov (trummid)
*Jüri Pallo (basskitarr, laul)
*Urmas Reinson (rütmikitarr, laul; algkoosseis)
*Riho Sarapuu (trummid; algkoosseis)
*Andrus Loos (basskitarr, laul)
*Andres Määr (klahvpillid)
*Ervin Raud (basskitarr, laul; algkoosseis)
*Merike Varrak ( laul; algkoosseis)
*Rut Lehtla    ( laul; algkoosseis)

## Välislingid
* Vahtsõnõ aasta tulõ iks tandsuga Uma Leht, 22. detsember 2015.
Aafrika taassünni monument

**Aafrika taassünni monument** (prantsuse keeles *Monument de la Renaissance africaine*) on mälestusmärk Senegali pealinnas Dakaris.

Monument asub Ouakami eeslinnas Atlandi ookeani kaldal saja meetri kõrgusel künkal. Selle geograafilised koordinaadid on 14° 43′ 20″ N, 17° 29′ 42″ W.

Mälestusmärk on pühendatud Senegali iseseisvuse saavutamise 50. aastapäevale. Selle rajamise algatas 2006. aastal president Abdoulaye Wade, ehitust alustati 2008. aastal. Ehitaja oli Põhja-Korea ettevõte. Pronksist 49 meetri kõrgune skulptuur kujutab mäe seest kerkivat aafrika perekonda. Monumendi rajamine maksis umbes 27 miljonit dollarit.

Opositsiooni pooldajates on tekitanud rahulolematust nii võõrtööliste kasutamine, monumendi maksumus kui ka selle stiil, mida on nimetatud stalinistlikuks. Pahameelt lisab ka presidendi avaldus, et 35 protsenti mälestusmärgi rajamisest tõusvatest tuludest kuulub õigusega talle kui idee autorile.

Monument avati pidulikult 3. aprillil 2010.

## Välislingid

* A monumental folly in Senegal – The Independent
* Senegal inaugurates controversial $27m monument – BBC
Kaja (ajaleht)

**Kaja** oli päevaleht, mis ilmus Tallinnas aastatel 1919–1935 algul Eesti Maarahva Liidu ja hiljem Põllumeestekogude häälekandjana. 

Kaja oli Maaliidu järglane. 1921–22 oli lehel eraldi Pärnu väljaanne, 1922–23 ilmus kaasandena umbes korra kuus Pildileht, 1922–34 ilmus Kaja tähtraamat ja 1922 Asundusseaduse eelnõu. Peatoimetajad olid Jüri Uluots, Kaarel Eenpalu, Johan Holberg, Ants Oidermaa ja Artur Tupits. 1935 hakkas Kaja asemel ilmuma Uus Eesti. 

## Viited

## Välislingid
* Kajas ilmunud artikleid Vikitekstides
Igihaljas

**Igihaljas** oli Eesti Rohelise Liikumise ajaleht.

Ajalehe esimene number ilmus 15. veebruaril 1990.

Aastal 1992 jätkus ajalehe ilmumine uue nime all – **Haljas**.
Common Lisp

**Common Lisp** on programmeerimiskeele Lisp üks peamisi dialekte.Common Lisp loodi, et standardiseerida Lispi variante. Mida aeg edasi, seda rohkem on Common Lispi standardi erinevaid implementatsioone.

Common Lisp on üldotstarbeline programmeerimiskeel, mis toetab protseduraalset, funktsionaalset ja objektorienteeritud programmeerimist.

Common Lisp sisaldab CLOS-i: objektorienteeritud programmeerimise süsteemi multimeetodite ja meetodite kombineerimisega. Keel on laiendatav läbi Lispi makrode.

## Hello, world

Hello world programm Common Lispis:

```lisp
(format t "Hello, World!~%")
```


## Viited
Erdoğan Atalay

**Erdoğan Atalay** (sündinud 22. septembril 1966 Hannoveris) on türgi päritolu Saksa filmi- ja telesarjanäitleja. 

Kuigi ta on mänginud paljudes filmides ja telesarjades, on üks tema tuntumaid rolle Semir Gerkhan Saksamaal toodetud kiirteepolitseisarjas "Kutsuge Cobra 11" (alates 1995. aastast).

## Töö ja looming

Tema esimene teatriroll oli 18-aastaselt "Aladdini imelambis". Atalay alustas 1987. aastal õpinguid Hamburgi muusika- ja teatrikõrgkoolis (Hochschule für Musik und Theater Hamburg). Läbimurre tuli 1995. aastal sarjas "Kutsuge Cobra 11", mida filmitakse tänini.

## Isiklikku

Atalay abiellus 13. augustil 2004 Astrid Ann-Marie Pollmanniga, neil on tütar (sündinud 2000).

## Filmid ja telesarjad
* 1990 – "Musik groschenweise"
* 1994 – "Doppelter Einsatz"
* 1994 – "Der Wache"
* 1996– ... – "Alarm für Cobra 11" ("Kutsuge Cobra 11"), Semir Gerkhani rollis
* 1997 – "Sperling und der falsche Freund"
* 1999–2000 – "Hinter Gittern – Der Frauenknast" (3 osa)
* 1998 – "Der Clown"
* 2000 – "Maximum Speed"
* 2006 – "Hammer und Hart

## Välislingid
* Atalay saksakeelne fännileht
* Atalay MySpace'is
Tropopaus

**Tropopaus** on Maa atmosfääri osa, atmosfäärikiht troposfääri ja stratosfääri piiril. Paikneb 8 km (pooluste kohal) kuni 15–17 km (ekvaatori kohal) kõrgusel maapinnast.

Tropopausi paksus on mitusada meetrit kuni 2–3&nbsp;km. Tropopausi kõrgus oleneb geograafilisest laiusest, tsüklonaalsest tegevusest ja aastaajast (suvel on ta kõrgemal kui talvel). Lähistroopikas esinevad tropopausis augud, mille põhjuseks on tugevad jugavoolud. Kohati tropopaus hävib tihti ja tekib uuesti.

Tropopausis on õhutemperatuur umbes 215 K, vertikaalne temperatuuri gradient on väike, mõnikord esineb temperatuuriinversioon.

## Viited
Lunastaja Kristuse kuju

**Lunastaja Kristuse kuju** või **Kristus Lunastaja kuju** (portugali keeles *O Cristo Redentor*) on Brasiilia ja kogu maailma suurim *[[art déco]]* stiilis skulptuur, mis asub Rio de Janeiros Corcovado mäe tipus. Kuju on 39,6 meetrit kõrge ja kaalub 635 tonni. Lunastaja Kristuse kuju on merepinnast umbes 700 meetri kõrgusel. Selle jalamilt avaneb vaade Floresta da Tijuca metsapargile. Kuju on valmistatud raudbetoonist ja voolukivist.

Lunastaja Kristuse kuju on katoliikluse sümbol Brasiilias. Kuju hakati ehitama juba 1921. aastal, kuid töödega jõuti lõpule alles 1931. aastal. Monument avati 12. oktoobril 1931. 

10. veebruaril 2008 tabas kuju pikselöök. Märtsis 2010 alustati kuju renoveerimist. See taasavati 30. juunil 2010.

7. juulil 2007 arvati Lunastaja Kristuse kuju uute maailmaimede hulka.

## Välislingid

* Koduleht
* Jeesuse kuju Google Mapsi kaardil
Kiruna kirik

**Kiruna kirik** (rootsi keeles *Kiruna kyrka*) asub Kirunas Rootsis. Saamide hütti ehk *lávvu*-t meenutava pühakoja arhitekt oli Gustaf Wickman ja see valmis aastail 1909–1912. Uusgootilik kirik on väljastpoolt dekoreeritud 12 kuldse kujuga, mille autor oli Christian Eriksson. Orelil on vilesid kokku enam kui 2000.

Tegu on ühe suurima puithoonega Rootsis.

## Ümberpaigutamine
2025. aasta augustis veeti kirik Kiruna kaevanduse laiendamise tõttu umbes 5 kilomeetri kaugusele kalmistu kõrvale, mis asub nüüdses uues linnasüdames. 672-tonnine kirik tõsteti maapinnast üles taladele ning veeretati kahe päevaga uude asukohta kahel 28-teljelisel iseliikuval moodulhaagisel (SPMT). Carl XVI Gustaf koos tuhandete inimestega jälgis tseremooniat ning kiriku ümberpaigutamise algust. Eraldi viiakse uude asupaika ka kiriku kellatorn, sama saatust ootavad veel 23 ehitist. LKAB on maailma suurim maa-aluse rauamaagi kaevandaja, rajades tunneleid üha enam linna alla, nõrgestades sedasi pinnast ja ohustades elukeskkonda.

## Galerii

File:Kiruna_church_2009_01.jpg|
File:Kiruna_church_2009_02.jpg|
File:Kiruna_church_2009_03.jpg|
File:Kiruna_church_2009_04.jpg|
File:Kiruna_church_2009_05.jpg|
File:Kiruna_church_2009_06.jpg|
File:Kiruna_church_2009_07_Ödmjukhet_–_Humility_-_Alandlikkus.jpg|Kuju "Alandlikkus"
File:Kiruna_church_2009_08_Kärlek_–_Love_-_Armastus.jpg|Kuju "Armastus"
File:Kiruna_church_2009_09_Sorg_–_Sadness_-_Kurbus.jpg|Kuju "Kurbus"
File:Kiruna_church_2009_10_Svårmod_–_Melancholy_-_Melanhoolia.jpg|Kuju "Melanhoolia"
File:Kiruna_church_2009_11_Andakt_–_Worship_-_Jumaldamine.jpg|Kuju "Jumaldamine"
File:Kiruna_church_2009_12_Hänryckning_–_Rapture_-_Ekstaas.jpg|Kuju "Ekstaas"
File:Kiruna_church_2009_13_Förtröstan_–_Trust_-_Usaldus.jpg|Kuju "Usaldus"
File:Kiruna_church_2009_14_Fromhet_–_Piety_-_Vagadus.jpg|Kuju "Vagadus"
File:Kiruna_church_2009_15_Öfvermod_–_Arrogance_-_Ülbus.jpg|Kuju "Ülbus"
File:Kiruna_church_2009_16_Blyghet_–_Shyness_-_Häbelikkus.jpg|Kuju "Häbelikkus"
File:Kiruna_church_2009_17_Förtviflan_–_Despair_-_Meeleheide.jpg|Kuju "Meeleheide"
File:Kiruna_church_2009_18.jpg|
File:Kiruna_church_2009_19.jpg|
File:Kiruna_church_2009_20.jpg|
File:Kiruna_church_2009_21.jpg|
File:Kiruna_church_2009_22.jpg|
File:Kiruna_church_2009_23.jpg|
File:Kiruna_church_2009_24.jpg|
File:Kiruna_church_2009_25.jpg|
File:Kiruna_church_2009_26.jpg|
File:Kiruna_church_2009_27.jpg|
File:Kiruna_church_2009_28.jpg|


## Viited
Monoliit

**Monoliit** (ladina keeles *monolithus* kreeka keelest *μονόλιθος*) on geoloogiline moodustis, mis kujutab endast tervet kivimitest koosnevat rahnu. Kuna tavaliselt koosnevad monoliidid ümbritsevatest settekivimitest kõvematest tard- või moondekivimitest, siis erosiooni toimel nad paljanduvad ja moodustavad eraldi pinnavorme.
## Maailma suurimad monoliidid
* Augustuse mägi, Lääne-Austraalia
* Ben Amera monoliit, Mauritaania
* Stone Mountain, Ameerika Ühendriigid, Georgia osariik
* Uluru (Ayers Rock), Austraalia Põhjaterritoorium
* El Capitan, Yosemite rahvuspark, Ameerika Ühendriigid, California osariik
* Pão de Açúcari kaljumägi, Brasiilia
* Peña de Bernal, Mehhiko

## Vaata ka

* Megaliit
* Monoliit (kunst)
César Évora

**César Évora Díaz Gonzales** (sündinud 4. novembril 1959 Havannas) on Kuuba-Mehhiko näitleja. 

Ta õppis geofüüsikat, kuid jättis ülikoolis õpingud pooleli, kuna leidis, et näitlemine sobib talle paremini. 1995. aastal sai César peaosa seriaalis "Kuniks elu", kus ta mängis koos Daniela Romoga. 1999. aastal sai näitleja Mehhiko kodakondsuse. Césari rollid seebiooperites "Luz Clarita", "Ciente ben" ja "Õigus armastusele" tegid mehest Mehhikos staari. César Evora on abielus Vivianiga ja neil on 3 last.

## Filmograafia
### Filmid
*"Trópico de Sangre" (2009)
*"Gertrudis" (1991)
*"La Bella de Alhambra" (1989)
*"Barrio Negro" (1989)
*"Capablanca" (1986)
*"Un Hombre de Éxito" (1986)
*"Una Novia Para David" (1985)
*"Habanera" (1984)
*"Amada" (1983)
*"Cecilia" (1982)

### Seebiooperid
*"Corazón salvaje" (1993–1994)
*"Agujetas de color de rosa" (1994–1995)
*"Si Dios Me Quita La Vida" (1995)
*"Cañaveral de pasiones" (1996)
*"Luz Clarita" (1996–1997)
*"Gente bien" – Jaime (1997)
*"El privilegio de amar" – Juan de la Cruz (1998–1999)
*"Laberintos de pasión" – Gabriel (1999–2000)
*"Abrázame Muy Fuerte" – Federico Rivero (2000–2001)
*"El manantial" – Rigoberto Valdéz (2001–2002)
*"Entre el amor y el odio" – Octavio (2002)
*"Así son ellas" – Luis (2002)
*"Mariana de la Noche" – Atilio Montenegro (2003/04) 
*"La madrastra" – Esteban San Roman (2005)
*"La Esposa Virgen" – Loco Serenata (2005)
*"Mundo de Fieras" – kaksikud Gabriel ja Demián (2006)
*"Yo amo a Juan Querendón" – Samuel (2007/08)
*"Amor sin Maquillaje" – Pedro (2007)
*"Al Diablo con los Guapos" – Constancio Belmonte Lascurain (2007/08)
*"En Nombre del Amor" – Eugenio Lizarde (2008/09)
Laurens Hammond

**Laurens Hammond** (11. jaanuar 1895 – 3. juuli 1973) oli ameerika insener ja leiutaja. Tema tuntumate leiutiste hulka kuuluvad Hammondi orel ja Hammondi kell.

## Vaata ka
*Novachord
Stratosfäär

**Stratosfäär** on atmosfäärikiht tropopausist kõrgemal. Ta paikneb kõrgusel 13–45 (10–50) km.

Stratosfääri alaosas (kuni 20&nbsp;km) on õhutemperatuur konstantne, ülaosas (kuni 40&nbsp;km) tõuseb kuni stratopausi alapiirini vahemikus &minus;56,5 kuni 0,8 °С. Sellega seoses puudub stratosfääris konvektsioon, aga esineb inversioon. Stratosfääri kohal paikneb stratopaus – üleminekukiht, mis ulatub kõrguseni 55&nbsp;km. Stratopausis õhutemperatuur kõrgusest ei olene ning ta on stratosfääri ja mesosfääri piiriks.
 
Stratosfäär sisaldab umbes 90% atmosfääri osoonist (kõrgusvahemikus 15–20 kuni 55–60&nbsp;km), mis on peamine stratosfääri soojusrežiimi kujundaja ja mis määrab elu ülemise piiri biosfääris. Kõrgusega kasvab osooni kontsentratsioon ja sellega kaasneb õhutemperatuuri kasv. Stratosfääri õhu soojenemise põhjuseks on ultraviolettkiirguse (kiirguse lainepikkuste vahemikus 180–200&nbsp;nm) neeldumine osooni molekulides.

Kõrgusel 20–30&nbsp;km on osooni kontsentratsioon maksimaalne (umbes 10 ppmv võrreldes 0,04 ppmv troposfääris) ja seal paikneb nn osoonikiht. Osooni jaotust mõjutavad oluliselt meteoroloogilised tingimused ja geograafiline laius.
 
Enamik osoonist tekib ja laguneb troopikas stratosfääri ülemises osas, aga dissotsieerub stratosfääri alumises osas ja suurematel laiuskraadidel, kui ta tekib. Osooni lagundajad on vabad radikaalid, lämmastikmonooksiid (NO) ja halogeeniühendid (sealhulgas freoonid)

Veeaur stratosfääris peaaegu puudub, selle kontsentratsioon on väga väike.

## Viited

Sisesta valem siia
Babīte piirkond

**Babīte piirkond** oli 1. järgu haldusüksus Lätis. Piirnes põhjas Jūrmalaga ja idas Riiaga.

Piirkonna keskus oli Piņķi asula.

Arvestuslikel andmetel oli 1. jaanuaril 2011 Babīte piirkonna elanikest lätlasi 70,90%, venelasi 19,64%, valgevenelasi 2,56%, ukrainlasi 1,78% ja muust rahvusest inimesi 3,67%. Rahvus oli teadmata 1,47% elanikest.

Piirkond moodustati 2009. aastal Babīte ja Sala vallast. 2021. aastal liideti Babīte piirkond Mārupe piirkonnaga.

## Viited

## Välislingid

*Babīte piirkonna koduleht
Lainelis-kaootiline kihtrünkpilv

***Undulatus asperatus***, uuema nimega ***asperitas***, (**lainelis-kaootiline kihtrünkpilv**) on madal pilv, mis tekib maapinnast kuni 2000 m kõrgusel. 

See harvaesinev pilvetüüp märgiti rahvusvahelisse pilveatlasse 2009. aastal.

Kuigi seda tüüpi pilved on tumedad ja näivad tormieelsed, hajuvad nad enamasti ilma tormi tekketa.
PL/I

**PL/I** (*Programming Language One*) on üldotstarbeline protseduraalne imperatiivne programmeerimiskeel, mis loodud 1960. aastail.

## Hello, world

Hello world programm PL/I-s:

 Test: proc options(main) reorder;
   put skip edit('Hello, world!') (a);
 end Test;

## Viited
Sõdurite mälestusmärk Osmussaarel

**Sõdurite mälestusmärk Osmussaarel** on Osmussaare kaitsmisel langenud Nõukogude sõduritele püstitatud mälestusmärk.

Osmussaarel paikneva mälestusmärgi geograafilised koordinaadid on .

Seoses Saksamaa vägede pealetungiga 1941. aastal tuli asuda saart kaitsma. Osmussaare kangelaslik kaitsmine Nõukogude vägede poolt on siiski ainult legend, sest tegelikult ei pakkunud Osmussaare vallutamine sakslastele suuremat huvi ja venelaste tegevus piirdus ainult saarelt põgenemisega. Siiski pommitasid sakslased piirkonda mitu päeva ja selle käigus hukkus ka saarel viibinud Nõukogude sõdureid.

Hiljem pühendati põgenemise käigus mahajäänud venelastele mälestusmärk. Nimelt ei olnud kõik Nõukogude sõdurid põgenedes laevale mahtunud ja üleliigsed sõdurid kas lasti maha või suleti patarei ruumidesse.

Ühtlasi on Osmussaart Teise maailmasõja ajal kaitsnud sõdurite mälestusmärk ka Haapsalus. Sealne mälestuskivi avati 27. juunil 1975 Jaama tänava ja Kalda tänava nurgal oleval haljasalal, mida hakati ametlikult nimetama Osmussaare väljakuks.

Likvideeritud 2023. aasta suvel.

## Viited
Bernhard Veimer

**Bernhard Veimer** ( – 22. september 1973) oli eesti kommunist.

17. juulist 1940 kuni 6. augustini 1941 oli ta Eesti Rahvusraamatukogu eelkäijaks olnud Riigiraamatukogu direktor.

Ta on maetud 27. septembril 1973 Tallinna Metsakalmistule.

## Isiklikku
Ta oli Tõnu ja Anna Pauline Veimeri poeg. Tal on vennad Karl Johannes, Rudolf ja Arnold.

## Viited
122 mm haubits 1938 M-30

**122 mm haubits 1938 (M-30)** (vene k *122-мм гаубица образца 1938 года*) on enne teise maailmasõja algust Nõukogude Liidus valmistatud ja sõja ajal massiliselt toodetud kerge välihaubits.

M-30 haubits oli relvastuses ka pärast maailmasõda, kuid tänapäeval seda enam ei kasutata.

## Taktikalis-tehnilised andmed
*Kaliiber: 122 mm
*Raua pikkus: 22 kaliibrit
*Laskekaugus: 11,8 km
*Laskekiirus: kuni 6 lasku/min
*Kaal rännakasendis: 3100 kg
*Pikkus: 5,9 m (rännakasendis)
*Laius: 1,975 m
*Kõrgus: 1,82 m
*Pukseerimiskiirus: 50 km/h
*Meeskond: 8 inimest

## Ajalugu
1928. aastal otsustati Nõukogude Venemaal välja töötada uus moodsam ja ka mootorveoks sobilikum välihaubits. Relvakonstruktor Fjodor Petrov konstrueeris mudeli M-30, mis võeti relvastusse septembris 1939. Relvastusse võtmisele eelnes konkurss konstruktor V. Grabini mudeliga F-25, mis oleks olnud efektiivsem, kuid keerukam toota. Masstootmine algas 1940. aastal ja lõpetati alles 1955. aastal. Aastatel 1940–1945 toodeti 16 887 ja kuni aastani 1955 kokku 19 266 M-30 haubitsat. M-30 oli seega toodetuim ja kasutatavaim NSV Liidu välihaubits teise maailmasõja päevil. Lafeti baasil hakati hiljem valmistama 152&nbsp;mm välihaubitsaid D-1 ja laskeseadet kasutati ründesuurtükil SU-122.

Pärast sõja lõppu jäi hulgaliselt haubitsaid relvastusse ja neid eksporditi mitmetesse riikidesse Aasias ja Aafrikas (nt Süüriasse ja Egiptusse). 1960. aastate algul tuli M-30 asemele uus, 122&nbsp;mm välihaubits D-30. M-30 jäi siiski tänu kasutuslihtsusele ja arvukusele vähesel määral relvastusse veel praktiliselt kuni sajandivahetuseni.

## Kirjeldus

M-30 on lihtne ja väga töökindel suurtükiväerelv. Relval on sektorlukk, mida peeti relva valmistamise ajal kiillukust töökindlamaks. Lafeti tugev ehitus võimaldas sellele sõja ajal paigaldada ka võimsama, 152&nbsp;mm haubitsa. Rattad on täiskummirehvidega, mis oli oma aja kohta kasulik lahendus, kuid sõjajärgsel ajal vähendas mobiilsust. Laskekaugus oli vähemalt võrdne ja algul isegi ületas omaaegseid kergeid välihaubitsaid, seda hoolimata üsna lühikesest (22 kal) rauast ning ka suudmepiduri puudumisest. Relva mass oli pisut suurevõitu, kuid see ei seganud efektiivset kasutamist. Pukseerimiseks kasutati esialgu ka väiksemate rataste ja kolme istekohaga eelikvankrit, rakendit vedas tavaliselt roomiktraktor (näiteks Stalinets).

## Eksponaadina Eestis
122&nbsp;mm haubitsaid M-30 oli Eestis teadaolevalt säilinud kolm: üks asub Ida-Virumaal postamendil elektrijaama lähistel, Mustajõe II maailmasõja suurtükiväelaste monument suurtükiväelastele, Auvere elektrijaama ees (teisaldatud 2022 Vaivara Sinimägede Muuseumisse) teine Eesti kaitseväe Tapa sõjaväelinnakus ja kolmas Eesti sõjamuuseumis.

## Vaata ka
*D-30 järeltulija
*D-1 152&nbsp;mm versioon
*SU-122 liikursuurtükk
*130 mm välisuurtükk M-46 /M1954
*122 mm haubits M-30
*122 mm kahur A-19 /M1931/37
*152 mm haubits-kahur ML-20 /M1937

## Välislingid
*
Bioreoloogia

**Bioreoloogia** on biofüüsika haru, mis tegeleb elusorganismides toimuvate voolamisega seotud liikumisnähtuste uurimise ja kvantitatiivse kirjeldamisega.

Näiteks kuulub bioreoloogia uurimisalasse vereringe modelleerimine, samuti vedelike voolamine taimede juhtkudedes.

Üks bioreoloogia alusepanijaid oli Nicolas Rashevsky.

## Vaata ka
*Reoloogia
Nicolas Rashevsky

**Nicolas Rashevsky** (9. november 1899 – 16. jaanuar 1972) oli Ukrainast pärit Ameerika Ühendriikides töötanud biofüüsik ja bioloogiateoreetik, üks matemaatilise bioloogia rajajaid.

Ta õppis teoreetilist füüsikat Kiievi Ülikoolis. Ta oli biofüüsika professor Chicago Ülikoolis. Tema õpilane oli Robert Rosen.

Ta rajas ajakirja Bulletin of Mathematical Biophysics ja oli pikka aega selle peatoimetaja.
Brendan Eich

**Brendan Eich** (sündinud 4. juulil 1961) on USA programmeerija ja JavaScripti programmeerimiskeele looja. 

Ta on Mozilla Corporationi CTO ja Mozilla Foundationi toetaja.

Brendan Eich asus Netscape'is tööle 1995. aasta aprillis. Sama aasta septembris anti välja esimene JavaScriptiga brauser Netscape Navigator 2.0 (siis oli veel keele nimeks LiveScript, kuid juba detsembris nimetati see ümber JavaScriptiks).

## Viited

## Välislingid
*Brendan's Roadmap Updates
Guido van Rossum

**Guido van Rossum** (sündinud 31. jaanuaril 1956) on hollandi programmeerija, kes on tuntuks saanud programmeerimiskeele Pythoni autorina. 

Rossum on aidanud ka ABC-programmeerimiskeelt täiustada. 

2001. aastal sai ta auhinna vaba tarkvara edendamise eest. 

Alates 2005. aastast töötab ta Google'is.

## Viited

## Välislingid
* Guido van Rossumi koduleht
* Neopythonic Guido van Rossumi blogi
Matemaatiline modelleerimine

**Matemaatiline modelleerimine** ehk matemaatiline mudeldamine on modelleerimine, mille puhul luuakse ja uuritakse matemaatilisi mudeleid.

Matemaatiline modelleerimine seisneb uuritava nähtuse formaliseerimises, tema kohta matemaatilise mudeli koostamises, mudeli parameetrite hindamises, selle mudeli käitumise uurimises, mudeli abil uuritava nähtuse käitumise prognoosimises jm.

Matemaatilist modelleerimist on kasutatud rohkemal või vähemal määral kõigis teadusharudes. 

Täppisteadustes, mis tuginevad kvantitatiivsetele meetoditele ja matemaatilisele teooriale, on matemaatiline modelleerimine möödapääsmatu ja tavaline nende teaduste sünnist saadik. 

Sotsiaalteadustes ja humanitaarteadustes, mis valdavalt toetuvad kvalitatiivsetele meetoditele, on matemaatiline meetod üks uurimisvahendeid. Matemaatiline modelleerimine sai populaarseks meetodiks sotsiaal- ja humanitaarteadustes 1960. aastail.
Matemaatiline mudel

**Matemaatiline mudel** on mudel, mille kirjeldamisel kasutatakse matemaatilist keelt. 

Matemaatilised mudelid jaotuvad empiirilisteks ja teoreetilisteks. 
*Empiirilised mudelid kirjeldavad mõõdetud seoseid mitmesuguste lähendusfunktsioonide abil, nad on saadud induktiivsel teel. 
*Teoreetilised mudelid lähtuvad ettekujutusest modelleeritava nähtuse mehhanismi (ehituspõhimõtte) kohta, nad võidakse tuletada deduktiivsel teel. 

Matemaatiliste mudelite koostamiseks kasutatakse väga erinevaid matemaatika valdkondi. Sagedamini kasutatavad on lineaaralgebra, matemaatiline statistika, diferentsiaalvõrrandid, mänguteooria, jt.

## Vaata ka
*Matemaatiline modelleerimine
*Dünaamikamudel
ECMAScript

**ECMAScript** ehk ECMA-262 on Ecma Internationali poolt standardiseeritud programmeerimiskeel. Standardi esimene versioon valmis juunis 1997. ECMAScripti tuntumad dialektid on JavaScript, JScript ja ActionScript.

## ECMAScript 5
ECMAScript 5 võeti vastu detsembris 2009. See sisaldab järgmisi täiendusi:

* Täiendatud standardteegid
* Standardiseeritud JSON-i teek
* Reflektiivsed getterid ja setterid

## Viited
JScript

**JScript** on Microsofti loodud ECMAScripti dialekt.

Pärast seda, kui Netscape tõi 1995. aastal turule JavaScripti, töötas Microsoft välja sellega ühilduva keele, nimetades selle kaubamärgi õiguste rikkumise vältimiseks JScriptiks.

## Viited
Täppisteadused

**Täppisteadused** ehk **eksaktteadused** on teadused, milles on võimalik kvantitatiivsetel uurimismeetoditel põhinev täpne kvantitatiivne teooria.

Täppisteaduste hulka arvatakse tavaliselt füüsika ja keemia, samuti matemaatika. 

## Vaata ka
*Reaalteadused
*Loodusteadused
*f-teadus
Bulletin of Mathematical Biophysics

***The Bulletin of Mathematical Biophysics*** on maailma esimesi matemaatilise bioloogia ja biofüüsika ajakirju. 

Ajakirja asutas 1939. aastal Nicolas Rashevsky, kes ühtlasi oli selle peatoimetajaks.

Pärast Rashevsky surma, alates veebruarist 1973 kannab ajakiri nime **The Bulletin of Mathematical Biology**. Sestpeale on ta ühtlasi rahvusvahelise Matemaatilise Bioloogia Seltsi (*Society for Mathematical Biology*) ajakirjaks.

## Viited
Robert Rosen

**Robert Rosen** (27. juuni 1934 New York – 28. detsember 1998 Rochester) oli ameerika biofüüsik ja bioloogiateoreetik.

Ta õppis Chicago Ülikoolis ja töötas samas koos Nicolas Rashevsky'ga. Hiljem töötas ta Buffalo Ülikoolis ja Dalhousie Ülikoolis.

Buffalo Ülikoolis puutus ta kokku samuti seal töötanud Ludwig von Bertalanffy'ga.

Ta peamiseks uurimisvaldkonnaks oli matemaatiline bioloogia.

## Teoseid
*Rosen, Robert 1978. *Fundamentals of Measurement and Representation of Natural Systems*. New York: Elsevier Science.
*Rosen, Robert 1985. *Anticipatory Systems: Philosophical, Mathematical and Methodological Foundations*. New York: Pergamon Press.
*Rosen, Robert (ed.) 1985. *Theoretical Biology and Complexity: Three Essays on the Natural Philosophy of Complex Systems*. Academic Press.
*Rosen, Robert 1988. Constraints and the origin of life. In: Kull, Kalevi; Tiivel, Toomas (eds.), *Lectures in Theoretical Biology*. Tallinn: Valgus, 22–26.
*Rosen, Robert 1991. *Life Itself: A Comprehensive Inquiry into the Nature, Origin, and Fabrication of Life*. New York: Columbia University Press.
*Rosen, Robert 1999. *Essays on Life Itself*. New York: Columbia University Press.
*Rosen, Robert 2012. *Anticipatory Systems: Philosophical, Mathematical and Methodological Foundations*. 2nd ed. New York: Pergamon Press.

### Teosed eesti keeles
*Rosen, Robert 1984. Organismi mõistest. *Eesti Looduseuurijate Seltsi Aastaraamat* 69: 19–25.
*Rosen, Robert 2006. Churchi-Pythagorase tees. (Hein, Kalle, tõlk.) *Akadeemia* 18(12): 2728–2749.

## Temast eesti keeles
*Kull, Kalevi 2006. Robert Rosen. *Akadeemia* 18(12): 2749–2752.

## Viited
RDS

**RDS** (ingl k *Radio Data System*) on raadioandmesüsteem, mis võimaldab esitada raadio näidikul tekstina mitmesugust infot. RDSi algne versioon valmis 1984. aastal ja Euroopa Ringhäälingute Liit (EBU) kehtestas vastava standardi (kehtiv versioon IEC 62106:2009). 

Esialgu oli süsteem mõeldud kasutamiseks ainult autoraadiotes, nimelt automaatseks ümberlülitamiseks ühelt, edasiliikumisel halveneva kuuldavusega saatjalt teisele, tugevama signaaliga saatjale, mis edastab sama saatevõrgu programmi, aga ka saatja nime kuvamiseks ja liiklussaadete ning -teadete edastamiseks.

## Tehnika
RDSi andmed edastatakse 26-bitiste plokkide kaupa, milles on 16 andmebitti (*RDS Data*) ja 10 ülekandevigade korrigeerimise bitti (CRC); need võimaldavad korrigeerida kuni 5 bitti igas plokis ilma, et andmeid peaks uuesti saatma. Neli 26-bitist plokki moodustavad grupi ja sisaldavad seega 104 bitti.

Saatjas muudetakse nende bittide taktis abikandesageduse amplituudi. Abikandesageduseks on 57 kHz, mis on 19-kilohertsise piloottooni kolmas harmooniline (piloottooni vajatakse stereosignaali ülekandmiseks, vt stereodekooder). See abikandesageduslik signaal lisatakse multiplekssignaalile, mis sisaldab vasaku ja parema kanali audiosignaali. Multiplekssignaaliga sagedusmoduleeritakse ultralühilainesaatja raadiosagedust. 

## Kasutusalad
RDSi vorming annab võimaluse realiseerida mitmesuguseid funktsioone, mille hulgast raadioprogrammide edastajad teevad valiku vastavalt oma vajadustele ja eesmärkidele. Saatja poolt edastatavaid RDS-koode on võimelised töötlema raadiovastuvõtjad tähisega RDS. Kõik RDS-vastuvõtjad näitavad RDS-koode edastava jaama või saatevõrgu nime (kooditähis PS); nimesse mahub kuni 8 märki (tähte, numbrit, tühikut). Sõltuvalt vastuvõtja otstarbest ja keerukusest edastatakse ka raadioteksti (RT), kellaaega (CT) jt. Kõige rohkem RDSi võimalusi rakendavad autoraadiod. 

Tabelis on toodud laiemalt kasutatavad RDSi funktsioonid.

PTY-funktsiooniga raadiod võimaldavad raadiojaamu valida nende sisu järgi mitmekümne programmitüübi hulgast, näiteks:
* Uudised (*News*)
* Päevasündmused (*Current Affairs*)
* Informatsioon (*Information*)
* Sport (*Sport*)
* Haridus (*Education*)
* Teadus (*Science*)
* Kultuur (*Culture*)
* Jutuprogrammid (*Varied Speech*)
* Popmuusika (*POP Music*)
* Rokkmuusika (*Rock Music*)
* Kerge muusika (*Easy Listening*)
* Klassikaline muusika (*Serious Classics*)
*  Muu muusika (*Other Music*)

## Viited

## Välislingid
*[ http://www.rhm.ee/raadio/rds.html RDS]
*[ http://www.lr.ttu.ee/~ivom/IRO0070/11.%20loeng%20-%20Raadiovastuvõtja%20lisaahelad.pdf Raadiovastuvõtja lisaahelad]
M30

**M30** või **M-30** võib tähistada mitmeid objekte:
***[[122 mm haubits 1938 M-30]]** oli Nõukogude Liidu kerge välihaubits.
***[[BMW M30]]** on BMW toodetud mootor.
***[[Messier 30]]** (M30) on kerasparv Kaljukitse tähtkujus.
Firebug

**Firebug** on veebiarendustööriist Firefoxi brauserile. See võimaldab redigeerida, jälgida ja siluda brauseris avatud lehekülje HTML-i, CSS-i ja JavaScripti.

## Viited

## Välislingid
*Firebugi ametlik koduleht
Ecma International

**Ecma International** on 1961. aastal asutatud organisatsioon, mis tegeleb info- ja kommunikatsioonitehnoloogia ning tarbeelektroonika standardimisega.

Organisatsiooni praegune nimi pärineb 1994. aastast. Varasemat nimetust **European Computer Manufacturers Association** (ECMA) ei peetud enam sobivaks, sest kuigi organisatsioon sai loodud Euroopa arvutisüsteemide standardimiseks, oli selle haare muutnud rahvusvaheliseks.

Ecma Internationali peakontor asub Genfis.

Üks tuntumaid Ecma loodud standardeid on ECMAScript.

## Viited

## Välislingid
*Ecma International
Aias

Nime **Aias** (ladinapäraselt **Aiax** või **Ajax**) kannavad kaks Vana-Kreeka mütoloogilist kangelast, kes mõlemad mängisid olulist rolli Homerose eeposes Ilias:
***[[Suur Aias]]**, Telamoni poeg
***[[Väike Aias]]**, Oileuse poeg
Stratopaus

**Stratopaus** on atmosfäärikiht stratosfääri ja mesosfääri vahel kõrgusel 45–55 km. Stratosfääris õhutemperatuur kõrgusega kasvab ning jõuab lokaalse maksimumini stratopausis (umbes 0 °C (275 K).

Õhurõhk on stratopausis umbes 1/1000 õhurõhust meretasemel.

Stratopaus esineb ka teiste planeetide atmosfääris.

## Viited
XSL

**XSL** (***E'''xtensible '''S'''tylesheet '''L'''anguage'') on selliste [[programmeerimiskeel]]te pere üldnimetus, mis tegelevad [[XML]]-dokumentide teisendamise ja kuvamisega. Selliseid keeli on kolm:

* '''XSLT''' (***XSL** **T**ransformations'') – reeglistik XML-dokumendi sisu ja struktuuri teisendamisreeglite kirjeldamiseks, reeglid pannakse kirja XML-dokumendi kujul. XSLT levinud kasutusalasid on XML-kujul olevate andmete teisendamine [[HTML]]-iks, et neid veebibrauseris kasutajale loetavamal kujul kuvada. XSLT reeglistiku alusel suudavad XML-i HTML-iks teisendada kõik levinud brauserid.

* **XSL-FO** (***XSL*' **F**ormatting **O**bjects*) – reeglistik XML-dokumentide visuaalse kujutamise kirjeldamiseks, reeglite kogum on ise samuti XML-dokument. XSL-FO kõige levinum kasutusala on XML-dokumendi automaatne teisendamine PDF-iks mõne vastava teisendusprogrammi abil. Erinevalt [[CSS]]-ist on teisendamine on kaheastmeline – esmalt teisendatakse XML universaalsele vahekujule XML-FO, mis kirjeldab dokumendi lehekülgi ja andmete paigutust nendel. Teine teisendus teisendab XML-FO mõnda levinud failivormingut – näiteks [[PDF]]-failiks, [[PNG]]-failiks või [[Rich Text Format|RTF]]-failiks.

* *'XPath** (***X*'ML **Path** Language'') – keel adresseerimaks XML-dokumendi sees mingit konkreetset dokumendiosa, XPathi süntaksit kasutab ka XSLT. XML-dokument on puukujuline andmestruktuur ja XPathi abil saab adresseerida selle puu iga oksa või lehte. XPath on kasutusel rakendustes, kus toimub XML-ide töötlemine, seda kasutatakse XML-dokumendist väärtuste lugemisel, sealsete andmete muutmisel ja lisamisel.
 
Nimetust XSL kasutatakse praktikas mõnikord XSLT asemel, mõnikord mõistetakse selle all XSLT ja XSL-FO reeglistike ühendit.

## Vaata ka
* XML
* CSS

## Viited

## Välislingid
* Sissekanne saidil data2 type.de (saksa keeles)
*  XSL-FO ja XSLT info ja õpetused (saksa keeles)
Prototüüp (täpsustus)

**Prototüüp** on millegi alg- või põhitüüp, mudel, või millegi eeskuju.

**Prototüüp** võib olla:
* Tarkvara prototüüp (Infotehnoloogia: Tarkvara arendus)
* Tööstusdisaini prototüüp (Tööstusdisain vt ka Kasulik mudel)
* Makett ehk ehitise prototüüp (Arhitektuur)
*Kirjanduslik prototüüp on tegelikult elanud või elav inimene, kelle elukäiku ja iseloomujooni on kirjanik teose tegelast luues kasutanud
Tarkvara prototüüp

**Tarkvara prototüüp** on kergekaaluline vahend testimaks tarkvara kasutajaliidest, funktsionaalsust, algoritmi vms enne tervikliku tarkvaratoote valmistama asumist. Prototüüpimise eesmärk on aidata klientidel ja arendajatel aru saada loodava süsteemi vajadustest.

## Prototüüpimise eesmärk
## Prototüübiga testimine ([[kasutatavus]])

## Prototüüpimise viise [[tarkvaraarendus]]es
### Sketsh
Sketsh ehk visand on disaineri või kujundaja viimistlemata visiooni edastamiseks visuaalselt oma ideid kliendile.

### Paberprototüüp
Prototüüp, millega saab kiiresti läbi mängida graafilise kasutajaliidese interaktsioone ja elementide paiknemist.

### Mockup
Graafilise kasutajaliidese näide pildina.

### Täielik HTML prototüüp
Koosneb HTML-ist, CSS-ist, JavaScriptist, piltidest ja muust vajalikust. On lihtsa vaevaga kasutatav graafilise kasutajaliidesena loodavale tarkvarale.

## Viited
Explorer

;tehnika
*Explorer oli USA esimene edukas katse tehiskaaslase orbiidile lähetamiseks.
*Explorer oli laev, mis uppus 24. novembril 2007.
*Ford Explorer on Fordi SUV-klassi auto.

;tarkvara
*Internet Explorer on Microsofti poolt arendatav veebibrauser.
*Windows Explorer on alates Windows 95-st Windowsi koosseisus olev failihaldur.

;kultuur
*Gibson Explorer on Gibson Guitar Corporationi elektrikitarr.
Tõnu Naissoo

**Tõnu Naissoo** (sündinud 18. märtsil 1951 Tallinnas) on eesti helilooja, džässpianist ja klahvpillimängija. 

Tõnu Naissoo alustas klassikalise klaveri õpinguid kaheksa-aastaselt Tallinna Lastemuusikakoolis. Aastatel 1967–1970 õppis ta Tallinna Muusikakoolis muusikateooria erialal. 1976. aastal jätkas Naissoo õpinguid Tallinna Riiklikus Konservatooriumis professor Eino Tambergi kompositsiooniklassis, mille ta lõpetas 1982. aastal. 1989–1990 täiendas ta end stipendiaadina Berklee Muusikakolledžis USA-s.

Naissoo esimene suurem etteaste avalikkuse ees oli 16-aastaselt rahvusvahelisel džässifestivalil Tallinn 1967. Alates 1971. aastast on ta andnud soolopianistina soolokontserte. Ta on oma trioga esinenud paljudel Nõukogude Liidu džässifestivalidel Lätis, Leedus, Gruusias, Valgevenes, Ukrainas, Moldovas, Aserbaidžaanis ja Leningradis ning Moskvas. 1980. aastatel lisandusid erinevate koosseisudega välisesinemised Ungaris, Kuubas, Soomes, Saksamaal, Belgias, Prantsusmaal, Inglismaal, Iirimaal, Lääne-Berliinis. 2000. aastate esimesel kümnendil esines ta koos George Haslami rahvusvahelise *[[free jazz]]*'i ansambliga FreeTime Tšehhi Vabariigi linnades. Aastatel 2007–2022 tegi ta seitse kontserditurneed Jaapanis.

Ta on mänginud ansamblites Collage, Optimistid, Laine, Synthesis ja Kaseke. 
Kaasaegse klassikalise muusika vallas on ta esinenud Alfred Schnittke esimese sümfoonia esiettekannetel USA-s Bostoni Sümfooniaorkestriga (dirigeeris Gennadi Roždestvenski (1989)) ja Hollandis Rotterdami Filharmoonia Orkestriga (dirigeeris Gennadi Roždestvenski (1991)).

Ta on välja andnud ligi 40 sooloalbumit plaadifirmade Melodija (Nõukogude Liit), Atelier Sawano (Jaapan), Art Beat (Moskva) ja JazzAggression (Norra) all.

Tõnu Naissoo on kirjutanud peamiselt filmi- ja teatrimuusikat. Ta on kirjutanud veel koorilaule ja kammermuusikat ning arvukalt muusikat džässansamblitele ja -orkestritele.
  
Ta on töötanud muusikaõpetajana Soomes (1991–1992), Georg Otsa nimelises Tallinna Muusikakoolis (1999–2001) ning Eesti Muusika- ja Teatriakadeemias (2001–2016). 2023. aastast õpetab ta Tallinna Muusikakoolis. 

## Tunnustus
*2011 Eesti Muusikanõukogu muusikapreemia (eesti džässi suurkuju)
*2017 Eesti Kultuurkapitali helikunsti sihtkapitali aastapreemia (rikkalikud džässiaastad: 50 aastat viljakat loomingulist tegevust heliloojana ja džässpianistina, traditsioonide järjepidevuse hoidjana)
*2020 Valgetähe V klassi teenetemärk 
*2023 elutööpreemia panuse eest eesti *jazz*'i arengusse, aastatepikkuse töö ning *jazz*-muusika populariseerimise eest

## Isiklikku
Tõnu Naissoo isa oli helilooja Uno Naissoo. 

## Viited

## Välislingid
* 
*
Édouard Lucas

**François Édouard Anatole Lucas** (4. aprill 1842 Amiens – 3. oktoober 1891 Pariis) oli prantsuse matemaatik. 

Lucas on tuntud eelkõige Fibonacci jada uurimise tõttu, millega seotud Lucas' jada on tema järgi nimetatud. Ta lõi valemi, mille tulemusel tuli käibele Fibonacci jada termin nth.

Lucas' jadas on iga liige kahe eelneva summa: 
:2,\;1,\;3,\;4,\;7,\;11,\;18,\;29,\ \ldots.

Fibonacci jadas on samamoodi iga liige kahe eelneva summa, kuid jada ise on teistsugune: 

:0,\;1,\;1,\;2,\;3,\;5,\;8,\;13,\;21,\;34,\;55,\;89,\;144,\;233,\;377,\;610,\ \ldots.

## Vaata ka
* faktoriaal
* Fibonacci arvud
* Lucas' teoreem
Dokumendi tüübi definitsioon

**Dokumendi tüübi definitsioon** ehk **DTD** (inglise keeles *Document Type Definition*) on ühe SGML rakenduse märgendite lõplik loetelu koos kirjeldusega, kooskõlas SGML-i eeskirjadega.

## Vaata ka
* HTML
* XHTML
* XML
Believe (Dima Bilani album)

**"Believe"** on Venemaa laulja ja laulukirjutaja Dima Bilani viies stuudioalbum ja esimene ingliskeelne album. See avaldati 2009. aastal Venemaal. Albumi nimilugu on 2008. aasta Eurovisiooni lauluvõistluse võidulaul "Believe".

## Laulude nimekiri
# "Automatic Lady"
# "Don't Leave" (produtsent Timbaland)
# "Amnesia" (produtsent Timbaland, autorid Ryan Tedder ja Jesse McCartney)
# "Number 1 Fan" (produtsent Timbaland) 
# "Believe" (produtsent Timbaland) 
# "Lonely" (produtsent Timbaland)
# "Mistakes" 
# "Lady" 
# "Anythin 4 Love" (koos D.O.E.-ga) 
# "Porque Aun Te Amo" (produtsent Rudy Perez) 
# "In Circles" (produtsent Timbaland) 
# "Between The Sky And Heaven" 
# "Это Была Любовь" (Remix) 
# "Lady" (Voguesound Remix) 
# "Lady" (Opera Club Remix)
World Wide Web Consortium

**World Wide Web Consortium** ehk **W3C** on rahvusvaheline organisatsioon, mille missiooniks on viia veeb tema täieliku potentsiaalini, arendades protokolle ja juhtnööre, mis kindlustavad veebi pikaajalise kasvu. W3C asutas 1994 oktoobris Tim Berners-Lee.

W3C juhid on veebi looja Tim Berners-Lee ja Jeffrey Jaffe W3C CEO. W3C liikmed ja avalikkuse esindajatena kutsutud eksperdid osalevad töörühmades, mis koostavad W3C veebistandardeid.

## W3C standardid

*ActivityPub
*HTML
*XHTML
*CSS
*SVG
*XML
*MathML
*XSL
*RDF
*DOM
*WCAG

## Viited

## Välislingid
*World Wide Web Consortiumi koduleht
Lääne malevkond

**Lääne malevkond** on Kaitseliidu Tallinna maleva territoriaalne allüksus, mis on kasvanud välja II malevkonna Mustamäe rühmast.

Lääne malevkond tegutseb Mustamäe ja Haabersti linnaosas Tallinnas.

Malevkonna pealik on erukapten Rein Luhaorg.

## Ajalugu

Enne teist maailmasõda puudus Tallinna maleval territoriaalne allüksus praegusel Lääne malevkonna alal. Praegused Mustamäe ja Õismäe linnaosa asusid Harjumaal.

Eesti Kodanike Komitee algatusel loodi 1990. aasta kevadel praeguse malevkonna aladel kaks rühma: 10. aprillil Mustamäe rühm, pealikuks Eduard Nikkari ja 26. aprill Lilleküla rühm, pealikuks Tõnu Orav. Hiljem loodi eraldi Õismäe jagu Indrek Kiveriku juhtimisel ja 1991. aastal Veskimetsa jagu Ahti Juhe juhtimisel. 31. mai 1991 liideti Tallinna I ja II malevkond ning 30. märts 1992. aastal moodustati Mustamäe kompanii. 9.aprill 1992 määrati Lilleküla rühma kaitseliitlased Mustamäe kompanii koosseisu ja 23. aprill 1992 moodustati iseseisev Õismäe rühm. Kompaniiga liitusid ka aktiivsed liikmed hääbuvast Kodukaitsest. 1993. aasta detsembris seoses Tallinna administratiivse ümberjaotamisega moodustati Lääne kompanii, mille baasil KL ülema käskkirjaga 13. juunist 1994 nr 89 moodustati Lääne malevkond. Pealikuks määrati vanemveebel Sven-Harry Raabe ja pealiku abi kt-ks Toivo Silm. Sisuliselt tähendas see toonase Mustamäe kompanii ümbernimetamist Lääne kompaniiks. 

Raabe oli Lääne malevkonna pealik aastatel 1993–2002. Lääne kompaniisse kuulus toona Mustamäe rühm, Õismäe üksikjagu, Veskimetsa üksikjagu, osa Lilleküla rühma ning Tehnola rühm, mis koosnes Tallinna Tehnikaülikooli üliõpilastest.

Aastatel 2004–2009 kuulus Lääne malevkonna koosseisu Tallinna maleva orkester. 

## Viited

## Välislingid
* Kaitseliidu Tallinna maleva Lääne malevkonna koduleht
* Kaitseliidu Tallinna maleva koduleht
Sherlock Holmesi memuaarid

**"Sherlock Holmesi memuaarid"** (inglise keeles *The Memoirs of Sherlock Holmes*) on üheteistkümnest Arthur Conan Doyle'i jutustustest koosnev kogumik, milles uurivad ja lahendavad kriminaalseid juhtumeid detektiiv Sherlock Holmes ja doktor Watson.

Esimene kogumik "Sherlock Holmesi memuaarid" ilmus Inglismaal 13. detsembril 1893 kirjastuses George Newnes Ltd. Ameerika Ühendriikides ilmus kogumik 1894 aastal. Briti kogumikesse on lisatud jutustus "Pappkarbi mõistatus" (*The Adventure of the Cardboard Box*, 1893). Ameerika kirjastused paigutavad selle loo kogumikku "Viimane kummardus" (*His Last Bow*). Eestikeelsetes väljaannetes on järgitud Ameerika kirjastusi.

## Jutustused kogumikus
* "Hõbelauk" (*The Adventure of Silver Blaze*, 1892)  
* "Kollane nägu" (*The Adventure of the Yellow Face*, 1893)    
* "Maaklerikontori ametnik" (*The Adventure of the Stockbroker's Clerk*, 1893)      
* "Gloria Scott" (*The Adventure of the Gloria Scott*, 1893)  
* "Musgrave'i rituaal" (*The Adventure of the Musgrave Ritual*, 1893)    
* "Reigate'i mõistatus" (*The Adventure of the Reigate Squire*, 1893)     
* "Vigane mees" (*The Adventure of the Crooked Man*, 1893)      
* "Laevastikuleping" (*The Adventure of the Naval Treaty*, 1893)      
* "Kodune patsient" (*The Adventure of The Resident Patient*, 1893)      
* "Kreeka keele tõlk" (*The Adventure of the Greek Interpreter*, 1893)  
* "Viimane juhtum" (*The Adventure of the Final Problem*, 1893)

## Eestikeelsed väljaanded
* "Sherlock Holmesi seiklused" (Varrak 1993; tõlkija Krista Kaer)
* "Sherlock Holmesi lood" 1. osa (Varrak 2003; tõlkijad Ester Heinaste, Krista Kaer, Villem Pedajas ja A. Tann)
* "Sherlock Holmesi lühijutud" (Varrak 2010; tõlkija Krista Kaer)

## Vaata ka
*"Sherlock Holmesi ja doktor Watsoni seiklused"

## Välislingid

* The Memoirs of Sherlock Holmes. The Complete Sherlock Holmes. Camden House
Ida malevkond

**Ida malevkond** oli Kaitseliidu Tallinna maleva territoriaalne malevkond 1926–1940 ja pärast taasiseseisvumist 2004. aastani. 

Alates 2008 on Ida malevkonna järglaseks **Ida üksik-kompanii**. 

## Asukoht ja tegevus

Ida kompanii territooriumiks on Lasnamäe linnaosa ja Pirita linnaosa. Kompanii büroo asub Tallinna Maleva staabihoones Narva mnt 81.

Kompaniid juhib juhatus. Kompanii tegevus hõlmab nii Kaitseliidu sõjaaja koosseisu allüksuste kui ka üldallüksuste komplekteerimist ja väljaõpet. Tehakse laskeharjutusi ja väliharjutusi ning osaletakse teiste maleva allüksuste üritustel. Väljaõpet aitavad sageli läbi viia kompanii ridadest välja kasvanud tegevväelased. 

Igal sügisel korraldatakse seltskondlikku spordivõistlust **Jürka**. 

## Ajalugu

### Asutamine ja tegevus kuni 1940
Ida malevkond moodustati 1926. aasta veebruaris senise II malevkonna ja III malevkonna põhjal. 

1928. aastal sai malevkond endale lipu. Lipul on kujutatud Tallinna liitsihi ülemine tuletorn. 1933. aastal kinnitati malevkonna embleem. 1939. aastal oli Ida malevkonnas 314 liiget, olles arvukuselt maleva 18 iseseisva allüksuse hulgas 6. kohal.

27.06.1940 Kaitseliit likvideeriti okupatsioonivõimude käsul välja antud seadusega ja vara anti Eestimaa Kommunistlikule Parteile.

### Taasasutamine ja tegevus
**4. mail 1990** asutati veel iseseisvumata Eestis Kaitseliidu Lasnamäe rühm. Hiljem arenes sellest liikmete kasvades Ida kompanii, mis nimetati Ida malevkonnaks. Koosseisu kuulusid muuhulgas Pirita rühm, Lasnamäe rühm, lahingrühm, sisekaitserühm. Malevkonna tugikohaks sai Kaitseliidu tagalateenistuse territoorium Filtri teel. Pikaaegseks pealikuks oli vanemseersant Peeter Saadla. 

2003. aastal otsustati reformide käigus muuta alla 300-liikmelised malevkonnad kompaniideks. Alates 1. jaanuarist 2004 nimetati Ida malevkond Ida kompaniiks ja liideti ühtlasi koos Lõuna ja Põhja kompaniidega uue Ühendmalevkonna koosseisu. Ühendmalevkond ei hakanud aga piisavalt efektiivselt toimima ning lahutati liikmete initsiatiivil üldkoosoleku otsusega 2008. aastal territoriaalseteks üksikkompaniideks. Endise Ida malevkonna alale jäi seega Ida üksik-kompanii. 

23. juunil 2011 anti Ida üksik-kompaniile Jüriöö pargis üle lipp, mis on 1928. aasta Ida malevkonna lipu koopia.

## Viited

## Välislingid
* Kaitseliidu Tallinna Maleva Ida Üksik-kompanii koduleht 
* Kaitseliidu Tallinna Maleva koduleht
* Kaitseliidu Tallinna Maleva mitteametlik koduleht
Öræfajökull

**Öræfajökull** on jääga kaetud vulkaan Islandi kaguosas Vatnajökulli rahvuspargis. Seda kattev jää on osa Vatnajökullist. **Öræfajökull** on ka vulkaani katva jäämassi nimi. 

Öræfajökull on suurim tegevvulkaan riigis ja suuruselt teine Euroopas. Kraatri läbimõõt on 5 km. Vulkaani lõunaosas asub selle kõrgeim tipp Hvannadalshnjúkur, mis on ühtlasi Islandi kõrgeim tipp (2110 m). 

500–600 m sügavune kaldeera on jääga täidetud. Kaldeera seintes olevatest aukudest väljub kaheksa väiksemat liustikku. 

Ajaloolisel ajal on Öræfajökullil olnud kaks purset. Aastal 1362 toimunud plahvatuslik purse, mis tekitas palju tefrat, hävitas väikese küla. Ümbruskond, mida hiljem hakati nimetama Öræfi ('tühi maa'), laastus jää sulamisest tingitud üleujutuse ning tefra tõttu ning jäi 40 aastaks inimtühjaks. Tegu on ühe tugevama teadaoleva vulkaanipurskega. Teine purse     1727–1728 oli palju nõrgem, aga seegi tegi laastamistööd.
Geisrite org

**Geisrite org** (vene Долина гейзеров) on geisriväli Venemaal Kamtšatka poolsaarel. 

See on üks maailma suuremaid geisrivälju ja ainuke Euraasia mandril.